CELEX: 62012FN0017
Language: el
Date: 2012-02-08 00:00:00
Title: Υπόθεση F-17/12: Προσφυγή-αγωγή της 8ης Φεβρουαρίου 2012 — ΖΖ κατά Επιτροπής

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/33
            
         Προσφυγή-αγωγή της 8ης Φεβρουαρίου 2012 — ΖΖ κατά Επιτροπής
   (Υπόθεση F-17/12)
   2012/C 138/77
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων:ΖΖ (εκπρόσωπος: G. Cipressa, avvocato)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Υποχρέωση της Επιτροπής να επανορθώσει τη ζημία την οποία ο προσφεύγων-ενάγων υποστηρίζει ότι υπέστη λόγω της υπερβολικής διάρκειας της διαδικασίας αναγνωρίσεως της σοβαρότητας της ασθένειας από την οποία έπασχε
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση, οποιαδήποτε μορφή και αν έχει αυτή, με την οποία η Επιτροπή απέρριψε την από 23 Νοεμβρίου 2010 αίτηση που υπέβαλε ο προσφεύγων-ενάγων στην Αρμόδια για τους Διορισμούς Αρχή της Επιτροπής (ΑΔΑ)
            
         
               —
            
            
               να ακυρώσει το υπηρεσιακό σημείωμα της Επιτροπής, της 24ης Ιανουαρίου 2011, που φέρει άνω δεξιά την ένδειξη «Ref Ares(2011) 74616 — 24.1.2011»,
            
         
               —
            
            
               εφόσον κρίνεται αναγκαίο, να ακυρώσει την απόφαση, οποιαδήποτε μορφή και αν έχει αυτή, περί απορρίψεως της διοικητικής έντασης που υπέβαλε ο προσφεύγων-ενάγων κατά του ανωτέρω υπηρεσιακού σημειώματος της 24ης Ιανουαρίου 2011,
            
         
               —
            
            
               εφόσον κρίνεται αναγκαίο, να ακυρώσει το υπηρεσιακό σημείωμα της Επιτροπής, της 23ης Σεπτεμβρίου 2011, που φέρει άνω δεξιά την ένδειξη «Ref Ares(2011) 1010393 — 23.9.2011»,
            
         
               —
            
            
               εφόσον κρίνεται αναγκαίο, να διαπιστώσει ότι η διαδικασία που κινήθηκε κατόπιν αιτήσεως που υπέβαλε ο προσφεύγων-ενάγων με αίτημα να του αναγνωριστεί το δυνάμει του άρθρου 72 του ΚΥΚ δικαίωμα να του επιστραφεί το 100 % των εξόδων στα οποία αυτός υποβλήθηκε διήρκεσε πλέον των πέντε ετών,
            
         
               —
            
            
               εφόσον κρίνεται αναγκαίο, να διαπιστώσει ότι η διάρκεια της εν λόγω διαδικασίας υπερέβη το μέτρο που θεωρείται εύλογο,
            
         
               —
            
            
               ως εκ τούτου, να υποχρεώσει την Επιτροπή να επανορθώσει τη ζημία που αδικαιολόγητα υπέστη ήδη ο προσφεύγων-ενάγων σε σχέση με τη μη εύλογη διάρκεια της διαδικασίας περί της οποίας πρόκειται, καταβάλλοντάς του το ποσό των 10 000,00 ευρώ ή το υψηλότερο ή χαμηλότερο ποσό που το Δικαστήριο Δημόσιας Διοίκησης θα κρίνει δίκαιο και εύλογο,
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα, από την επαύριον της ημερομηνίας κατά την οποία περιήλθε στην Επιτροπή η από 23 Νοεμβρίου 2010 αίτηση και μέχρι την πραγματική αποπληρωμή του ποσού των 10 000,00 ευρώ, τόκους επί του τελευταίου αυτού ποσού, με επιτόκιο 10 % ετησίως και με ετήσια κεφαλαιοποίηση,
            
         
               —
            
            
               να καταδικάσει την Επιτροπή στα δικαστικά έξοδα.